ལན།ལིང་གའི་བླ་དགས་འགོད་ལུགས་ཞལ་ཤེས་ལ།དེ་ཡང་མཐའ་ཞུ་བླ་རབས་བླ་རྒྱུད་ཀྱི་ཕྱག་ལེན་ལྟར།གུས་པའི་ཨ་མྱེ་མཐའ་ཞུ་གྲགས་སྡིས་དང་།ཕ་རྒན་མཐའ་ཞུ་པད་མ་ཀུན་ལེགས་གཉིས་ཀྱི་དྲུང་ནས་སྔ་རྗེས་སུ་འདུར་གྱི་ཁྲིད་ལུང་ཐོབ་སྐབས་སུ།ལིང་གའི་བླ་དགས་འགོད་ལུགས་ཞལ་ཁྲིད་ལ།སྤྱིར་ནི་ལིིང་ག་ལ་ཚ་དགས་དང་བླ་དགས་འགོད་ལུགས་གཉིས་ལས།དང་པོ་ཚ་དགས་འགོད་ཚུལ་ལ།གཟུགས་ཅན་དགྲ་དང་།གཟུགས་མེད་བགེགས་ཀྱི་ཚ་དགས་འགོད་ལུགས་གཉིས།གཟུགས་མེད་བགེགས་ལའང་གསོན་དོན་བགེགས་དང་གཤིན་དོན་ཤི་གཤེད་ཀྱི་ཚ་དགས་འགོད་ལུགས་གཉིས་སོ།།